Kim Won-gyun

Kim Won-gyun (; 1917 Wonsan – 2002) oli pohjoiskorealainen säveltäjä ja poliitikko. Hän sävelsi vuonna 1947 Pohjois-Korean kansallislaulun, ja hänen tuotantoonsa kuuluu muitakin teoksia, kuten "Kenraali Kim Il-sungin laulu" ja vallankumousoopperoita.

Kim opiskeli Japanissa ja pääsi vuonna 1954 Korealaisten muusikoiden liiton keskuskomitean jäseneksi. Myöhemmin hän eteni sen varapuheenjohtajaksi ja puheenjohtajaksi. Vuonna 1960 hänestä tuli dekaani Pjongjangin musiikki- ja tanssiyliopistossa ja vuonna 1985 Pibada-oopperaseurueen puheenjohtaja. Syyskuussa 1990 hän toimi puhemiehenä Koreoiden jälleenyhdistymisen musiikkifestivaalissa. Hän oli kahdella kaudella Korkeimman kansanneuvoston jäsenenä. Hän sai urallaan monia palkintoja ja tunnustuksia, joiden joukossa olivat Pohjois-Korean kansantaiteilijan arvonimi ja Kim Il-sung -palkinto. Vuonna 2006 Pjongjangin musiikki- ja tanssiyliopisto sai lisänimen Kim Won-gyunilta.

Lähteet 

Pohjoiskorealaiset säveltäjät
Oopperasäveltäjät
Pohjoiskorealaiset poliitikot
Vuonna 1917 syntyneet
Vuonna 2002 kuolleet